Φρανκ Ριμπερί

Ο Φρανκ Ριμπερί (Franck Ribéry, 7 Απριλίου 1983) είναι Γάλλος πρώην διεθνής ποδοσφαιριστής. Αγωνιζόταν κυρίως ως πλάγιος μέσος, κατά προτίμηση στην αριστερή πλευρά του γηπέδου, και είναι γνωστός για "την ταχύτητα, την ενέργεια, τις κινήσεις και τις εύστοχες πάσες του."

Ο Ριμπερί περιγράφεται από πολλούς ως ένας "γρήγορος, τεχνίτης και εξαιρετικός ντριμπλέρ" ο οποίος έχει "ευκολία στο να ελέγχει την μπάλα όταν αυτή βρίσκεται στα πόδια του". Από τη στιγμή που πήρε μεταγραφή για την Μπάγερν, έχει γίνει γνωστός παγκοσμίως ως ένας από τους καλύτερους Γάλλους ποδοσφαιριστές της γενιάς του. Ο παλιός παίκτης της Εθνικής Γαλλίας, Ζινεντίν Ζιντάν, έχει χαρακτηρήσει τον Ριμπερί "κόσμημα του γαλλικού ποδοσφαίρου".

Βιογραφία 
Η καριέρα του Ριμπερί ξεκίνησε το 1989 ως νεαρό παίκτη στην τοπική ομάδα της πόλης του, την Κοντί Μπουλόν. Εγκατέλειψε την ομάδα ύστερα από εννέα χρόνια για να πάει στην επαγγελματική Λιλ, αλλά αποχώρησε από την ομάδα ύστερα από τρία χρόνια καθώς συνάντησε δυσκολίες στην προσαρμογή του. Το 1999, ο Ριμπερί πήγε στην ΟΣ Μπουλόνι, όπου αγωνίστηκε για δύο χρόνια. Περνώντας δύο επιπλέον σεζόν στις ερασιτεχνικές κατηγορίες της Γαλλίας με δύο διαφορετικές ομάδες (Αλές και Μπρεστ), το 2004, ο Ριμπερί πραγματοποίησε τη μεταγραφή του στην ομάδα της Λιγκ 1 ΦΚ Μετς. Μετά από έξι μήνες με την ομάδα, ο Ριμπερί μετακόμισε στην Τουρκία τον Ιανουάριο του 2005 για να φορέσει τη φανέλα της Γαλατασαράι όπου και κατέκτησε το Κύπελλο Τουρκίας (ποδόσφαιρο ανδρών). Μετά από έξι μήνες στη Γαλατασαράι (ποδόσφαιρο), εγκατέλειψε την "πολυεθνική" ομάδα της Πόλης με προορισμό τη Γαλλία και την ομάδα της Μαρσέιγ. Ο Ριμπερί πέρασε δύο σεζόν στην ομάδα βοηθώντας τους Marseillais να φτάσουν στον τελικό του Κυπέλλου Γαλλίας δύο συνεχόμενες σεζόν. Το 2007, ο Ριμπερί μεταγράφηκε στη γερμανική Μπάγερν Μονάχου για το ποσό ρεκόρ για τον Βαυαρικό σύλλογο των 25 εκατομμυρίων ευρώ. Με την Μπάγερν, έχει κατακτήσει το νταμπλ στη Γερμανία δύο φορές: τις σεζόν 2007–08 και 2009–10. Το 2010, ο Ριμπερί βοήθησε σημαντικά την ομάδα να φτάσει στον τελικό του Τσάμπιονς Λιγκ του 2010, αλλά δεν κατάφερε να αγωνιστεί σε αυτόν τον αγώνα λόγω τιμωρίας.

Ο Ριμπερί είναι επίσης διεθνής με την Εθνική Γαλλίας. Προτού αγωνιστεί με την ανδρική εθνική ομάδα, αγωνίστηκε με την ηλικιακή κατηγορία των U-21. Σε ανδρικό επίπεδο,  έχει εκπροσωπήσει την εθνική ομάδα της χώρας του σε δύο Παγκόσμια Κύπελλα και στα Ευρωπαϊκά Προγράμματα του 2008 και 2012. Πραγματοποίησε το ντεμπούτο του με την εθνική ομάδα της χώρας του το Μάιο του 2006 απέναντι στο Μεξικό. Στο Παγκόσμιο Κύπελλο του 2006, ο Ριμπερί πέτυχε το πρώτο του γκολ με την Εθνική Γαλλίας απέναντι στην Ισπανία και αγωνίστηκε στον τελικό απέναντι στην Ιταλία. Σε ατομικό επίπεδο, ο Ριμπερί έχει κατακτήσει δύο φορές το βραβείο του Γάλλου Παίκτη της Χρονιάς και επίσης αυτό του  Ποδοσφαιριστή της Χρονιάς στη Γερμανία αποτελώντας τον μοναδικό παίκτη που να έχει καταφέρει να λάβει ταυτόχρονα αυτά τα δύο βραβεία. Έχει συμπεριληφθεί επίσης στην ομάδα της χρονιάς της UEFA, ενώ έχει βραβευτεί ως Νέος Παίκτης της Χρονιάς στη Γαλλία.

Παραπομπές 

Γάλλοι ποδοσφαιριστές
Ποδοσφαιριστές Ολιμπίκ Μαρσέιγ
Ποδοσφαιριστές Μπάγερν Μονάχου
Μέσοι ποδοσφαιριστές
Ποδοσφαιριστές Εθνικής Γαλλίας
Ποδοσφαιριστές Παγκοσμίου Κυπέλλου 2010
Ποδοσφαιριστές Ευρωπαϊκού Πρωταθλήματος 2012
Ποδοσφαιριστές Ευρωπαϊκού Πρωταθλήματος 2008
Ποδοσφαιριστές Παγκοσμίου Κυπέλλου 2006
Ποδοσφαιριστές Λιγκ 1
Ποδοσφαιριστές Μπούντεσλιγκα
Ποδοσφαιριστές Γαλατασαράι
Ποδοσφαιριστές ΟΣ Μπουλόν
Ποδοσφαιριστές Ολιμπίκ Αλές
Ποδοσφαιριστές Σταντ Μπρεστουά
Ποδοσφαιριστές ΦΚ Μετς
Ποδοσφαιριστές Εθνικής Γαλλίας Κ21
Ποδοσφαιριστές Σούπερ Λιγκ Τουρκίας
Ποδοσφαιριστές Παγκοσμίου Κυπέλλου 2014
Παίκτες νικητές ΟΥΕΦΑ Τσάμπιονς Λιγκ
Ξένοι ποδοσφαιριστές στην Τουρκία
Ξένοι ποδοσφαιριστές στη Γερμανία